
ODLAU  FLSAILLI 


AR OL 


MISS - KATE - LEWIS, 


— 


GmRLLEIN LL, 


MU B'AFS WW (OreEr'EbI HINWA E' Onn, 1o, 
YN 19 MLWYDD OED. 


HE geiriau olaf ydoedd—“ 'R wY'N MYN'D.” 


'R wy'n myn'd, a myn'd i'r nefoedd, 
I gartref Duw a'r saint, 

O dwrf y byd, a'i boen, a'i gur, 
Cael rhan o'r nefol fraint ; 

'R wy'n myn'd er gwel'd yr engyl 
A gwên Myfanwy fach, 

A myn'd a wnaf, a dyna pa'm— 
Gwlad yw mae pawb yn iach. 


'R wy'n myn'd, a myned ydwyf, 
Trwy'r dyffryn tywyll du, 

Nid ofnaf ddim, mae'r ffordd yn glir, 
'R wy'n gwel'd fy Iesu cu ; 

Ei bresenoldeb dwyfol 
A nertha fi drwy'r glyn, 

A thrwy yr oerion donau lu 
Nes-cyrhaedd Seion Fryn. 


'R wy'n myn'd, a myn'd i aros, 
I wlad y mawl a'r gân, 
Ac aros gyda Iesu Grist 
Mewn gwisg a fydd yn lân ; 
Caf yno dynu tânau 
Yr euraidd delyn gu, 
A chanu am y gongcewest gaed 
Trwy lwybrau 'r anial du. 


'R wy'n mynd, O! peidiwch wylo 
Tra'r ydych yn y glyn, 

Am enyd fer yn blaenu 'r wyf 
I'r etholedig fryn ; 

Cawn eto gwrddyd yno 
Ar hardd orielau'r nef, 

I gyd-fwynhau holl freintiau'r wlad 
Mewn moliant iddo ef. 


Pa le mae'r blodyn prydferth 
A gollwyd ar y llawr ? 

Ai 'r engyl glân a'i dygodd hi 
I wlad y bythol wawr ? 

“ Nyni,” sibrydai'r engyl, 
““ Ddaeth yma atoch chwi, 

Gan fyn'd a Kate i erddi'r nef 
I aros gyda ni.” 


Ow! caled ydoedd hebrwng 
Y dadfeiliedig dŷ, 

I'r gwely oer i orphwys mwy 
Nes daw y floedd o fry ; 

Ond ynwyf y mae adgof 
Wna i mi lawenhau, 

Mai myned ydoedd ar ei hynt 
I'r nef i'w gwir fwynhau. 


Er hyn, mae ynwyf hiraeth 
Ar ol ei cholli hi, 

Trwy fod ei chân fu gynt mor bêr 
Yn ddystaw gyda ni; 

Rhyw ddydd cawn eto glywed 
Ei chân 'r ol glanio draw, 

Yn nghôr y nef mewn nodau pur 
Yn canu yn ddi-daw. 

Maenygroes. 


Maenygroes. 


O! Iesu tyner, sycha 
Holl ddagrau'r teulu hyn, 
A rho dy wenau iddynt hwy 
Yn nghaddug du y glyn ; 
Fel gwelant law dy gariad 
Yn estyn iddynt hedd, 
I'w nerthu hwy i rodio'n bur 
Yr ochr hyn i'r bedd. 
D. N. JONES. 


Beth yw'r caddug sy'n gorchuddio 
Ardal dawel Maenygroes ? 

Beth yw'r rheswm fod pob mynwes 
Fel yn plygu dan ei loes ? 

Etyb pawb yn wlyb eu gruddiau, 
Ac yn glwyfus dan eu briw: 

““ Mae un arall wedi'n gadael 
Am lonyddwch Gwynfa wiw.” 


Er na welodd yn ei bywyd 
Ugain haf yn glasu'r llawr, 
Addfed oedd i'r pur ddedwyddwch 
Yn y tragwyddolfyd mawr ; 
Yno mae yn awr mewn cydgord 
A'r angelion pur eu llef, 
Ac yn chwyddo 'r anthem felus 
Am Ei ddwyfol gariad Ef. 


Carai adnod, carai emyn, 
Carai gân, fel adar Duw, 
Cana heddyw burach nodau 
Pan yn nghartref cân yn byw : 
Mi ddych'mygaf fry ei chlywed 
Yn y pur seraphaidd gôr, 
Yn ymarllwys ei phêr seiniau 
Yn ddiderfyn fel y môr. 


Yn yr ysgol ar y Sabbath, 

Gwâg ni welwyd byth o'i sedd 
Pan oedd gwynder nefanedig 

Yn sancteiddio 'i thyner wedd ; 
Ymhyfrydai yn y gorchwyl 

O gael darllen am y Gwr, 
Wedi hyn fu yn cydrodio 

Yn ei chwmni drwy y dwr. 


Rhodio 'r oedd er's misoedd bellach, 
Yn nhawelwch Moab wlad, 
Dim ond culfor bychan angau 
Rhyngddi hi â thy ei Thad ; 
Er ein bod yn ymwybodol 
Fod ei haul bron myn'd i lawr, 
Pryder lanwai ein calonau 
Pan y daeth ei holaf awr. 


Chwi rieni ymgysurwch 
Yn y gobaith y cewch gwrdd 
Yn y wlad lle na ddaw'r gelyn 
Byth i gipio neb i ffwrdd ; 
Bydded fod rhyw oruchwyliaeth 
Drom fel hyn yn fodd i'n dwyn 
Yn fwy agos at y Prynwr, 
A fu farw er ein mwyn. 


E. JONES. 

